MALEE ร่วง 5% โบรกฯคาดกำไร Q2 ไม่สดใส หลังการส่งออกชะลอตัว
MALEE ร่วง 5% โบรกฯคาดกำไร Q2/60 ไม่สดใส หลังการส่งออกชะลอตัว ล่าสุด ณ เวลา 15.30 น. ราคาอยู่ที่ 47.00 บาท ลบ 2.50 บาท หรือ 5.05% สูงสุดที่ 49.00 บาท ต่ำสุดที่ 46.75 บาท มูลค่าซื้อขายที่ 180.50 ล้านบาท 
16 มิ.ย. 2560

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ณ เวลา 15.30 น. ราคาอยู่ที่ 47.00 บาท ลบ 2.50 บาท หรือ 5.05% สูงสุดที่ 49.00 บาท ต่ำสุดที่ 46.75 บาท มูลค่าซื้อขายที่ 180.50 ล้านบาท

ด้านบล.ดีบีเอส วิคเคอร์ส (ประเทศไทย) ระบุในบทวิเคราะห์ว่า ผลกำไรของ MALEE ในไตรมาส 2/60 อาจอ่อนแอกว่าคาด เนื่องจากการส่งออกชะลอตัว หลังต้องตรวจสอบเรื่องความเป็นน้ำมะพร้าว 100% ให้แล้วเสร็จก่อน รวมทั้งยอดขายในประเทศก็ซบเซา ก็มีแนวโน้มปรับลดคาดการณ์กำไรและราคาเป้าหมายลง ระยะสั้นให้ “ลดน้ำหนักลงทุน” ไปก่อน